Udbud på Outsystems udviklere

* Til udvikling af ny brugergrænseflade til TAKS’s kerne forretningssystemer

Indhold

[Indledning 2](#_Toc75432486)

[Krav og betingelser til rammeaftalen 2](#_Toc75432487)

[Mindstekrav til konsulenter 2](#_Toc75432488)

[Differentierede timepriser 3](#_Toc75432489)

[Tilbuddet skal omfatte følgende 3](#_Toc75432490)

[Vægtning af tilbud 4](#_Toc75432491)

[Vægtningen af tilbud beregnes således 4](#_Toc75432492)

[Kvalitet 4](#_Toc75432493)

[Timepriser 4](#_Toc75432494)

[Eksempel på udregning: 4](#_Toc75432495)

[Indsendelse og tidsforløb 6](#_Toc75432496)

# Indledning

TAKS ønsker med nærværende udbud at indgå et samarbejde med en færøsk leverandør om, at deltage i udviklingen af en ny brugergrænseflade til TAKS’s kerne forretningssystemer. Udbuddet forventes at munde ud i indgåelse af en Konsulent rammeaftale mellem parterne, baseret på tid og kvalitet.

TAKS ønsker hen over de kommende år, at erstatte den gamle 3270 brugergrænseflade medarbejderne i dag arbejder med, med en ny og moderne grænseflade udviklet i Outsystems.

Der er tale om en såkaldt tynd front-end, der skal kommunikere med TAKS’s bagvedliggende forretningssystemer via en API gateway.

Arbejdet med den nye grænseflade skal gennemføres i et tværfunktionelt team underledelse af TAKS. TAKS ønsker således at bemande et team bestående af Outsystems udviklere, back-end udviklere, UI designere, fagkonsulenter og projektleder eller SCRUMmaster.

Teamet vil således blive bemandet med medarbejdere fra flere forskellige organisationer. Teamet kommer primært til at arbejde i lokaler hos TAKS, for at sikre så effektivt som muligt samarbejde.

Arbejdsformen vil være Agile, forstået således, at TAKS ønsker at etablere en projektarbejdsform, der sikrer korte iterationer og hyppige idriftsættelser. For at sikre dette er der behov for, at der etableres et tæt samarbejde mellem de deltagende parter.

# Krav og betingelser til rammeaftalen

Udviklingsteamets størrelse vil variere over tid under hensyntagen til ressourcer og økonomi, der er derfor med dette udbud lagt op til at indgå en rammeaftale, der skal danne grundlag for et længerevarende samarbejde.

Samarbejdet forventes at løbe over en årrække til opgaven er løst, men de konkrete konsulentydelser aftales løbende mellem parterne. Ligeledes aftales og tilpasses omfanget af timer løbende mellem leverandøren og TAKS.

Det er et krav at leverandøren er færøsk.

Det er en fordel, hvis leverandøren har en rimelig størrelse, således at TAKS kan føle sig tryg ved, at leverandøren løbende er i stand til at stille ønskede ressourcer til rådighed.

Der skrives aftale med en leverandør der tilbyder 1-2 navngivne og Outsystems certificerede udviklere.

TAKS udarbejder et forslag til aftale med vindende leverandør.

Opgaven påbegyndes i starten af september 2021, hvor arbejdsindsatsen forventes at svarer til en fuldtidsstilling, fra projektets begyndelse og resten af 2021. Efterfølgende kan der blive tale om yderligere tilkøb af ressourcer under denne aftale.

Opgaven løses som udgangspunkt hos TAKS, Smyrilsvegur 20, Tórshavn, inden for normal arbejdstid.

## Mindstekrav til konsulenter

Det er et krav at de konsulenter leverandøren byder frem har vedkommende uddannelse inden for systemudvikling.

Det er et krav at alle medarbejdere der skal udføre udviklingsopgaver under denne aftale skal være certificeret til at udvikle på Outsystems platformen.

## Differentierede timepriser

Da rammeaftalen omfatter ressourcer med forskellig baggrund og erfaring ønsker TAKS, at der arbejdes med differentierede timepriser afhængig af den konkrete medarbejderes uddannelse og erfaring. Der skal således afgives tilbud på følgende roller med differentierede timepriser:

|  |  |
| --- | --- |
| **Rolle** | **Beskrivelse** |
| Senior Outsystems udvikler | Systemudvikler med min. 3 års erfaring med udvikling på Outsystems platformen.  Certificeret på Outsystems. |
| Outsystems udvikler | Udvikler med videregående IT-uddannelse og min. 3 års erfaring med udvikling baseret på traditionelle teknologier ex. #C.  Certificeret på Outsystems. |
| Junior Outsystems udvikler | Udvikler med ingen eller kort IT-uddannelse og mindre end 3 års erfaring med udvikling.  Certificeret på Outsystems. |

For at tilbudsgivere har samme forudsætning for at afgive tilbud på timepriser, skal timepriserne baseres på effektivt tidsforbrug.

Det er tilladt at tilføje yderligere timepriser på andre roller som leverandøren på sigt kan forestille sig kunne blive relevante i samarbejdet. Disse timepriser vil dog ikke blive medtaget i prissammenligningen, men kan have indflydelse på kvalitetsvurderingen.

Omfanget af leverancen forventes at være på minimum 1000 timer om året eller ca. 100 timer i gennemsnit om måneden, når ferie og helligdage er trukket fra.

Dette årlige timetal kan vise sig at blive højere end ventet. Leverandøren kan derfor vælge at angive et timetal der udløser en mængderabat samt en rabat sats. Dette vil ligeledes indgå i den samlede vurdering af leverandøren som samarbejdspartner.

# Tilbuddet skal omfatte følgende

1. Beskrivelse af leverandørens baggrund for at indgå i dette samarbejde, samt erfaring med udvikling af løsninger på Outsystems eller lignende platforme.
2. Navn og v-tal på leverandøren.
3. Navn og CV på de konsulenter leverandøren byder ind med. Samt beskrivelse af konsulenternes erfaringer med lignende projekter/opgaver. TAKS tillader sig ret til, efter aftale med leverandøren/konsulenten, at henvende sig til tidligere arbejdsgivere og kunder for at få en udtalelse om konsulenten.
4. Timepriser, baseret på effektivt timeforbrug.
5. Antal timer der som minimum skal leveres pr. måned og pr. år under denne aftale.

TAKS tillader sig ret til ikke at vælge et af de indkomne tilbud, f.eks. hvis det bliver vurderet af ingen af tilbuddene lever op til de stillede krav eller tilbuddene er for dyre.

# Vægtning af tilbud

De tilbud der lever op til kravene for udbuddet, bliver vurderet i forhold til kvalitet og pris.

Kvalitet 50% Det vægtes positivt hvis konsulenten og leverandøren har erfaring med udvikling med Outsystems.

Timepris 50% Timeprisen er den vægtet timepris, der er afgivet, baseret på effektiv arbejdstid.

## Vægtningen af tilbud beregnes således

### Kvalitet

Ud fra en samlet vurdering af nedenstående, tildeles tilbuddet point på en skala fra 1-50, hvor 50 er højest.

* Leverandørens evne til at indgå i et længerevarende samarbejde
* Leverandørens erfaring med systemudvikling generelt
* Leverandørens viden om og erfaring med Outsystems
* Uddannelse og erfaring med systemudvikling generelt hos de konsulenter der bydes ind med.
* Uddannelse og erfaring med udvikling i Outsystems hos de konsulenter der bydes ind med.
* Leverandørens mulighed for at støtte op omkring arbejdet med andre ressourcer end udviklere.
* Leverandørens tilbud om mængderabat ordninger, hvis det årlige timetal på sigt bliver højere end oprindeligt estimeret.

### Timepriser

Der beregnes en vægtet timepris baseret på følgende vægtning:

|  |  |
| --- | --- |
| Senior Outsystems udvikler | 30% |
| Outsystems udvikler | 50% |
| Junior Outsystems udvikler | 20% |

Tilbuddet med laveste vægtet timepris får 50 point.

De øvrige tilbud tildeles point ud fra følgende beregningsmetode:

Vægtet timepris = (tilbud med laveste vægtet timepris / vægtet timepris i tilbuddet, som skal vurderes) x 50

### Eksempel på udregning:

**Kvalitet**

*Tilbud 1*: Denne leverandør får laveste pointtal, da konsulenterne ikke har så megen erfaring og uddannelse, og leverandøren vurderes til at have en svag organisation. Tilbuddet får 30 point.

*Tilbud 2*: Denne leverandør får middel pointtal, da uddannelse, erfaring og leverandørens organisation vurderes til at være på et middelgodt niveau. Tilbuddet får 35 point.

*Tilbud 3*: Denne leverandør får højeste pointtal, fordi konsulenterne har de bedste uddannelser og erfaringer. Tilbuddet får 40 point.

**Priser**

*Tilbud 1*: Næstlaveste tilbud, byder en vægtet timepris på 710 kr./t. Dette giver (690/710) x 50 = 48,6 point.

*Tilbud 2*: Tilbuddet med laveste vægtet timepris er 690 kr./t. Dette giver 50 point.

*Tilbud 3:* Tredje laveste tilbud, byder en vægtet timepris på 810 kr./t. Dette giver (690/810) x 50 = 42,6 point.



**Samlet vurdering**

Tilbud 1: Kvalitet 30 point + vægtet timepris 48,6 point = samlet vurdering 78,6 point.

Tilbud 2: Kvalitet 35 point + vægtet timepris 50 point = samlet vurdering 85,0 point.

Tilbud 3: Kvalitet 40 point + vægtet timepris 42,6 point = samlet vurdering 82,6 point.

Leverandøren, som har indsendt tilbud 2, vinder udbuddet.

# Indsendelse og tidsforløb

|  |  |  |
| --- | --- | --- |
| Dato | Hændelse | Kommentar |
| Fredag den 25. juni | Udbudsmateriale lagt ud på Keypsportalin | Spørgsmål sendes skriftligt til Ann Damgaard, [ann@taks.fo](mailto:ann@taks.fo). |
| Tirsdag den 20. juli kl. 12 | Frist for leverandører til at indsende spørgsmål til udbudsmaterialet. |  |
| Onsdag den 21. juli kl. 16 | Dokument med alle spørgsmål og svar offentliggøres på Keypsportalin | [www.keypsportal.fo](http://www.keypsportal.fo) |
| Tirsdag den 17. august kl. 12 | Frist til indsendelse af tilbud | Tilbuddet skal sendes med e-mail [taks@taks.fo](mailto:taks@taks.fo). Emne: konsulentudbud.  Tilbud, der modtages efter fristen er udløbet bliver ikke behandlet. |
| 18. – 20. august | Tilbuddene behandles og vinderen udpeges.  Konsulent rammeaftale underskrives hurtigst muligt. | TAKS tillader sig ret til at kontakte tilbudsgivere med uddybende spørgsmål vedrørende tilbuddet. |
| 27. august | Det vindende tilbud offentliggøres hurtigst muligt på Keypsportalin, efter en aftale er underskrevet og senest den 27. august. | [www.keypsportal.fo](http://www.keypsportal.fo) |